Filippinda yomg‘irlar tufayli yirik ko‘mir koni o‘pirilib tushdi

Filippinda musson jalasi oqibatida Panian konidagi ko‘mir karyerining devorlari o‘pirilib tushdi va uch kishi halok bo‘ldi. Bu haqda Reuters ma’lum qilmoqda.

Yana olti kishi dom-daraksiz yo‘qolgan. Qutqaruvchilar taxminiga ko‘ra, ular devor qoldiqlari ostida qolib ketgan bo‘lishi mumkin. Hodisa ro‘y bergan Antike provinsiyasining Semirara oroliga og‘ir texnika keltirildi.
Kon egalari, Semirara Mining & Power Corp. kompaniyasi vakillari ma’lumotlariga ko‘ra, favqulodda holat 17-iyul, juma kuni tungi uchlarda ro‘y bergan. Karyerda bu paytda ish olib borilmagan, ammo to‘qqiz kishi suv uzatish tizimi ta’miri bilan shug‘ullanayotgan bo‘lgan.